
žmogaus dvasios išsiplėtojimas, anot Dr. J. Basana- 
įvičiaus — „Lietuvių Kryžiai“ 6 p., josios kultūra 
įreiškiasi ne tik rankų dirbiniuose, ne tik sielos pa- 
Idare, literatūroje, bet ir pačioje kalboje. Ilgus amžius 
nuolat kovodami del savo būties, lietuviai negalėjo susikurti kokios 
nors literatūros, o jei ir buvo susikūrę, tai jiji yra žuvus naikinamai¬ 
siais laikais. Visas jų dvasios padaras reiškiasi dainose, kurių — 
anot F. Tetznerio „Dainos, liet.-Volksgesang'e“, 54 p. — „Jie 
turi daugiau už kitas tautas.“ J lietuvių tautos poeziją mūsų 
bočiai yra įdėję visą savo širdį, sielą ir jausmus, jeigu .lietuvių 
kalba, kuri, kaip^ako Aug. Schleicheris (Handbuch der lit. Sprache 11, 
Vorrede VI! p.), yra išlaikiusi savyje giliausios senovės žymių ir 
savo lytimis (formomis) būdama senesnė už sanskritų, graikų bei 
latinų kalbą, galinti savo lyčių (formų) tobūlumu eiti lenktynių su 
graikų, romėnų ir indų kuriniais, galėtų būti laikoma . kultūros ženklu, 
tai lietuvių tautos dainos savo nepaprastai gražiomis gaidomis 
(melodijomis) yra ne mažesnės kultūros reiškėjos. Lietuvių ir kitų 
tautų mokslo vyrai (iš vokiečių parhinėsime Bezzenbergerį, Kur- 
schat’ą, Nesselmann'ą, P. v. Bohlen’ą, Schleicherj ir garsingą kal- 
botyrį Sauervvein’ą) jau senai yra pradėję mūsų tautos' dainas, 
kurios ilgai slėpėsi prastose surūkusiose bakūžėlėse, kelti aikštėn 
ir kaip puikiausi žmonių poezijos žiedą pasauliui rodyti. Gar¬ 
singasis vokiečių poetą Goethe savo Rhezos dainų rinkinio recen¬ 
zijoje reiškė didžiausj pasigėrėjimą bei pagyrimą mūsų žmonių 
dainoms ir vieną iš jųjų įterpė į savo raštą „Die Fischerin“. Tačiau 
mūsų žmonių poezija kalbininkams, istoriniems dailės tyrinėjimams, 
labiausiai muzikaliniu atžvilgiu, dar gali suteikti daug nauja. Turime 
jau nemaža mūsų dainų gaidų (melodijų) rinkinių, kaip antai: 
Kun. Ant. Juškevičiaus, Chr. Bartsch’o, Kun. Sabaliauskio i. k.^ 
bet dar tūkstančių tūkstančiai gaidų (melodijų) tebelaukia rinkėjų — 

rašinėtojų. Daug tautos dainelių suteikė mūsų kompozitoriai, 
suharmonizavę mūsų chorams, bet vis dėlto mūsų tautinės gaidos 
(melodijos) tebelieka neišsemiamas naujų įkvėpimų bei tematų šal¬ 
tinis mūsų tautos didesniems muzikos kuriniams. Rasime taip 
pat mūsų žmonių gaidų aistėtinius vertinimus — Bartsch’o, Nast’o, 
Čiurlionio i. k., tačiau jie atrodo paviršutiniai. Šalia bendrų 
pastebėjimų apie mūsų žmonių gaidų grožybes, jų panašumą į 
senovinių graikų gaidas, rasime tenai dalykų, kurie nesutinka su 
šių laikų muzikos dėsniais, esą keisti, tarytum netaisyklingi, anot 
Noskovskio, tiesog „anomalijos“. 

Jeigu, anot K. A. Jordano—„Neuepreuss. Provinzialblatter“,Bd.X. 
256 p., puikia lietuvių kalbos struktūra, turinčia daugybę visokių lyčių 
(formų) ir tinkama įvairiai eiliuoti, turįs stebėtis kiekvienas žinovas, 
tai argi lietuvių gaidos (melodijos), puikiausios mūsų žmonių 
poezijos jausmų reiškėjos, būtų prastesnės už mūsų dailią kalbą, 
netaisyklingos muzikos anomalės? Štai, remdamasis aistėtikos 
bei muzikos dėsniais, noriu šiame rašinėlyje išrodyt!, jog mūsų 
žmonių gaidose ne tiktai nerandame nieko netaisyklinga, bet dargi 
įsitikriname, kad tariamosios anomalijos reiškia jų tobūlumą, ne¬ 
paprastą muzikalinę grožybę, išsiplėtojimą ir įvairumą. Kalbėsime 
čionai tiktai apie mūsų žmonių dainų gaidas, kalbos turirų pa¬ 
liesdami tiktai tiek, kiek tai bus reikalinga išrodymams. Tai ne 
taip "lengvas uždavinys, kaip pirmu žvilgterėjimu gal atrodo, nes 
šitame dalyke mūsų žmonių poezijos darželis dar nėra kaip reikiant 
apravėtas. Del to ir šis rašinėlis negali ir nenori visus čionai 
paliestus dalykus galutinai išspręsti; jo tikslas yra atsakyti į kai 
kurius klausimus, kitus vėliak nušviesti naujai ir kai kurias netei¬ 
singas pažiūras pakreipti į tikrą vagą. Feci quod potui, faciant 
meliora potentes. Juo daugiau į mūsų žmonių meną įsigilinsime, 

tuo labiau matysime, kiek čionai dar reikiama darbuotis, ii 

* * 

* 

Veltui ieškotume lietuvių tautos dainų autoriaus. Šituo at¬ 
žvilgiu teisingai sako O. Bockel’is savo „Psychologie der Volks- 
dichtung“: „Tautos dainoje niekumet nepasireiškia dainiaus asmuo: 
pati daina yra čia viskas, o jos kūrėjas — ničniekas. Šitų dainų 
autoriai dažniausiai yra nežinomi; dainuojanti tauta jais ir nesi¬ 
rūpina, ji pasitenkina tuo, kad dainos yra.“ Jeigu mūsų daini¬ 
ninkus arba dainininkes paklaustume, kas jiems dainas sudėjo, 
tai atsakytų mums kaip ir anie, anot Bockel’io, bretonų daini¬ 
ninkai : „Išmokome iš senų žmonių, kas jas sudėjo. Dievulis težino“. 


Arba, kaip sako S. Čiurlionienė — „Lietuvoje“ 33 p.: „Pragydo 
vienas, padėjo kitas, tretysis padailino taip, kaip juto, ir ėjo, ir 
slyido daina iš k’iemo į kiemą, iš kaimo į kaimą, iš tėvų lūpų į 
vaikų .. . ėjo, skambėjo .. . Kas ją pagamino? kur tas poetą? 
Galybės jų!... o visi vieno tėvo — jausmo ir vienos motinos — 
sielos gimdyti. Visos, negalinčios kitaip prabilti, sielos pajėgos 
susispietė j vieną galybę, į tą poezijos jausmą, kuris, išsklidęs 
plačioje šalyje, gimdė dainininkus“. Apie lietuvių tautos poeziją 
trumpai ir aiškiai pažymė Nesselmann’as — „Litauische Volks- 
lieder“, Berlin, 1853: „Dainos tai būtinas lietuvių tautos literatūros 
turinys, tosios nerašytos padavimo literatūros, kuri, dvasiniu pa¬ 
veldėjimu, perėjo iš tėvo į sūnų iš motinos į dukterį, o iš pastarųjų 
pereina į paskesnes kartas. Yra tai giedojimai, kūrins tauta 
pati sudėstė, pati dainuoja ir nepamiršta, ir, kaip kadaise Graikija 
savo Iliadą, taip Lietuva per giminių į gimines ištikimu padavimu 
išlaikė savo dainas, visiškai nejausdama reikalo jas užrašyti. 
Didžiulis šių dainų skaičius tebėra žmonėse, jos yra įsigyvenę 
visose žmonių gyvenimo būklėse, aplinkybėse, dėlto ir visų varto¬ 
jamos; ir jeigu teisinga yra patarlė, kur dainuoja, ten ramu, nes 
bloguose žmonėse dainų nėra, tai Lietuvoje galima rasti tiktai geri 
žmonės, nes lietuviai viską daro dainuodami.“ Lietuviai savo 
prigimtimi tai tikriausi „musici naturales“. Lietuvos žmonių poetą 
dėjo savo dainas kiekvienai žmonių gyvatos bylai. Lietuvis dai¬ 
nuoja ardamas, šieną piaudamas, lietuvaitės — šieną grėbdamos, 
rūtų darželį ravėdamos, linus raudamos ir verpdamos. Lietuvoje 
dainuojama per linksmus pokylius, sv(^bas, vestuves, pagaliau, 
ir laidotuvės nelieka be raudų; čionai rasime visokių visokiausių 
dainų, nes lietuviai dainuoja apie visa ir visur, kame tik progos 
ištinka, išsipasakodami dainelėse savo meilę, džiaugsmą, vargą 
arba liūdesį. Begalinis lietuvių liaudies dainų skaičius parodo 
nuostabią lietuvių žmonių dvasios*) poetinę ir muzikalinę kūrimo 
jėgą. Mūsų žmonės kiekvienu savo būtės laiku yra dėję savo dainas. 
Rhesa — Dainos oder lit. Volkslieder, neabejoja, jog lietuvių 
mitologinio turinio dainos siekia seniausių pagonų laikų. J. Lauten- 

*) Tiktai vienoj Kietaviškių parapijos (Trakų pav.) apylinkėje esu 
užrašęs 400 žrfionių dainų gaidų, kurių 232 padainavo viena dainininkė, 
būtent: Magdalena Baranauskaitė iš Piktakiemio sodžiaus. Kokia gi dai¬ 
nelių galybė visoje Lietuvoje?! Ir visų jų, anot Krašęyski’o, „tėvai — visi 
žmonės, jų motina — amžiai, pagimdė jas siela ir jausmai“. 

bach’as (OnepKH hx> jiaTbiULiKO-JiHTOBCKaro Hapoanąro įBop- 
MėCTBa, tOpbeB^ 1896) palygindamas lietuvių ir latvių žmonių 
dainas, apsvarstydamas jų mitologinį turinj ir remdamasi Bielen- 
steino (Tausend lett. Ratsel, 14 p.) tvirtinimu, spėja, jog seniausios 
lietuvių ir latvių žmonių dainos yra kilę Homer’o laikais. 

Mūsų žmonių dainų gaidos gimė dainiaus sieloje, jų autorius 
yra pats poetą. Kiekvienas žmonių poezijos kūrinys yra iš pra¬ 
džios sujungtas su giedojimu; giedojimas gi, pasak Bockelio, yra 
sielos sujudinimo ir jausmų pilnumo reiškimas. Žodžio ir gaidos 
(melodijos) neperskiriamas jungimas yra žmonių dainų ypatybė. 
Žmonių, tautos daina yra tai poetinis kūrinys, dainuojant ir dai¬ 
nuoti sukurtas. A. W. Ambros — Geschichte der Musik — kal¬ 
bėdamas apie graikų muziką, tvirtina, jog teksto autorius, buvęs 
kartu ir kompozitorius, kuris savo dainų turinį norėjęs supran¬ 
tamai išreikšti gaida. Taip pat galima sakyti, jog ir lietuvių tau¬ 
tinių dainų gaidų kompozitoriai buvo dainų tekstų kūrėjai — patys 
poetos, kurie jas sudėjo bedainuodami. Kaip nežinomi tautinių 
dainų ir gaidų autoriai, taip ir apie jų atsiradimo laiką tikrų žinių 
paduoti negalime, nes ne tiktai lietuviai, bet ir kitos tautos prieš 
Kristui gimsiant tikros natų rašybos nėra turėję. Pasak Nikel'io 

— Geschichte der kath. Kirchenmusik — senų seniausių giedojimų 
liekanos šiandie teberandamos įvairiose tautose, tačiau niekas ne¬ 
gali tikrai parpdyti, kame prasideda tie pėdsakai, kurie mus arčiau 
privestų senųjų tautų meno pažinti. Apie muzikos pradžią kaip 
ir nieko nežinome. Kad ir mes apie lietuvių tautos dainų me¬ 
lodijų pradžią nieko tiki^ pasakyti negalime, tačiau galima ne be 
pagrindo spėti, jog laiko periodas, kuriame mūsų žmonių gaidos 
jau buvo iškilusios lig taisyklingo ir žydinčio tautos meno laipsnio, 
siekia laiką prieš Kristui gimsiant, dargi indų germanų tautų 
vieneto žilas senovės dienas. „Nuostabu, sako Nast’as, kokia pa¬ 
tvara lietuvių tautos išlaikyta iš dalies senų seniausių gaidų (me¬ 
lodijų) savotiškas būdas. Tūla melodinė frazė, tūla kadencija tuo 
pačiu gaidos žingsniu, kuriuo dabar mums į ausis lekia, gal būti 
jau yra skambėję indų-germanų tautų seniausioje tėviškėje.“ Šitą 
lietuvių tautos gaidų (melodijų) savotiškumą pažymi ir Bartsch’as 

— Melodien litauischer Volkslieder — „Pastebėdami, pavyzdžiui, 
retą prieštaktį, palinkimą į visokias subjektives ritardandų, takto 
nutraukimą ir keitimą; matydami pažymėtinai dažną reiškinį 
„graikų“, arba „senųjų bažnytinių torių rūšių“, ir dažnai praran- 

dant griežtą galutinę kadenciją, kurios vietą vėliak paima ritar- 
dando, pasakysime, jog čionai turime muzikalinio reiškimo formą, 
kuri šių laikų kultūros europiečiui yra labai svetima.“ Šitas gi 
lietuvių tautinių gaidų savotiškumas, svetimai skambąs šių laikų 
muzikų ausyse, tai ir rodo jų seną kilmę ir savotišką dailę. Kad 
tai išrodžius, neturėdami jokios senų laikų mūsų natų rašybos nė 
teoretinių padavimų, esame priversti imti graikų senovės muziką 
ir, josios muzikos dėsnių padedami, ištirti ir apsvarstyti gaidų 
tonų rūšis, ritmiką ir kitus mūsų tautos muzikos savotiškumus. 
Tuo tikslu teimsime tikrai lietuviškas, senovines žmonių gaidas. 
Naujesniosios gaidos galima ir su dabartine muzikos sistema su¬ 
taikyti. Iš jųjų yra ir tokių, kurios, anot Čiurlionio — „išaugo, 
tarytum, usnys rugiuose tarp tų senųjų, gražiųjų“, rodos, jau ir 
nelietuviškos, nes nenuostabu, kaip sako Nast’as, jog lietuviai 
naujesniame laike kai kada galėję pasisavinti kaimynių tautų gaidas, 
jeigu jos jų savotiškumui tiko, ir savotiškai perdirbti; tačiau tokių 
pasiskolinimų maža tėsama, nes lietuvių tautos dainų neišsen¬ 
kamam šaltiniui to nereikėję. 

* . * 

* 

Mūsiškiai ir svetimi muzikai, kiek teko pastebėti, taikė 
lietuvių dainų gaidoms šių laikų muzikos majorinj ir minorinį 
tonų būdą, pažymėdami kai kurių gaidų panašumą į graikų arba 
bažnytinių tonų būdą. Tačiau-reikėtų šiuo atžvilgiu laikytis, 
išskiriant naujesniosios gaidos, griežtai priešingos nuomonės. 
Senovinės lietuvių tautos dainų gaidos yra sudėtos diatoninėse 
skalėse (tonų laipsniuose), kurios randamos senovinės graikų 
muzikos sistemoje. Išrodymams imsime bažnytinių tonų būdus 
arba oktavių rūšis, kurios dabar apskritai labiau pažįstamos ir 
pasigrindę graikų muzikos sistema.*) Skirtumas tarp graikų ir 
šių laikų (modern) muzikos tonų rūšių pareina nuo pustonių 
padėties. Dabartinė muzika turi dvi pagrindines tonų rūšis: dur 
ir moli arba majorinę ir minorinę skalę. Pustoniai jose stovi 

*) Tiesa, šitų oktavių rūšių vardas, einąs iš viduramžių mokslinės 
■paklaidos, skiriasi nuo senovinių graikų vardų, kaip antai: šiandieninis 
„dorinis būdas graikų“ buvo vadinamas „friginis“ i. tt., tačiau tai patį dalyką 
nemaino ir jam visai nekenkia. Vartojame dabartinius vardus dėl to, kad 
pasak P. Wagner’o — Elemente dės gregor. Gesanges 97 p. — jie, tūkstančius 
metų bevartojant, esą taip jsišakniję, jog jų pašalinimas jokios naudos nepa¬ 
darytų, o tiktai didžiausio sumišimo sukeltų. 

visumet toje pačioje padėtyje. Pavyzdžiui, imkime C-dur arba 
kitą kurią nors majorinę skalę; pustonius rasime kiekvienoje tarp 
3—4 ir 7—8 laipsnių. Graikų arba bažnytinėse tonų rūšyse 
(oktoechos) gi viešpatauja didžiausia pustonių padėties įvairybė, 
kaip antai matyt šitoje lentelėje, kurioje pustoniai pažymėti 

Vėlesniu viduramžiu prisidėjo dar Modus Aeolius (senovinė 
hypodorinė arba aiolinė aktavių rūšis): a h c d e f g a — šių 
laikų minorinė skalė — Modus hypoaeolius: efgahcde, 
Modus Jonicus: cdefgahc — dabartinė majorinė skalė ir 
Modus Hypojonicus: g a h c d e f g.*) 

Trumpai paaiškinę graikų arba gregorijanines bažnytines 
oktavių rūšis, galime pradėti mūsų tautos gaidas tirti. Imkime 
štai šitą iš Adutiškiu apylinkės (Vilniaus gub.) gaidą; 


~z6z~:g|- įs ~ 

■ , M 

r- 


—h 


m ^ 

L p 

—-jr 

I .A m 



w 

r? r • 

-|į—H-H - S 

P r 

-A:-U O J 

~ ■■■1 

J 



b 


r- r- p— m 

.1 — ^ 

Tu dzie-me - dė - Ii, ža-lias žo - ly - nė - Ii! Kur aš ta- 

-Ji- m .m rzrriTZi 


m ^ 

J IH'Tl 

l-T_U, M —1 —1 

k 


• r—? 

1 

U U r m Lm ^ J J 


^ • r 1 

U y \ m 

IŠ — wi ii 



tz tz 

_j— # 

_— di 


ve pa - so - dzj - siu? Kur aš ta - ve pa r so - dzi-siu? 


*) Hypomixolydinėje oktavių rūšyje pustonių padėtis yra ta pati, kaip 
ir dorinėje skalėje. Jos skiriasi tačiau viena nuo kitos dominante, kuri 
pirmosios yra A, o antrosios vėliak C. Tą pačią reikšmę turi dominantės 
skirtumas aiolinėje, hypoaiolinėje, joninėje ir hypojoninėje tonų rūšyse, 
kurių pustoniai yra bendri su hypodorinė, frygine, hypolydine ir mixolydine 
tonų rūšimis. 




















































šios gaidos tūris (ambitus) yra oktavė. Ji prasideda e, a 
baigiasi a. Pirmu žvilgterėjimu rodosi ji esanti A minor tonacijos, 
‘tačiau ketvirtame takte jau trūksta A minor skalėj vedamos (cha¬ 
rakteringos) natos (Leitton) gis, ir vietoj josios randame g. Ga¬ 
lėtume tatai išaiškinti dabartinėje muzikoje vartojamu krypimu 
(modulacija) į paralelę tonaciją C-dur, tačiau ir čionai prieštarauja 
visiškas nebuvimas šių laikų A-moll skalės vedamos charakterin¬ 
gosios natos gis pusėtinoje pabaigoje šeštame ir septintame takte, 
o galutinėje pabaigoje — paskutiniame takte. Aišku, jog čionai 
ne A-moll, bet grynai aioliška (senoviška hypodoriška arba aio- 
liška) tonų rūšis. Prie progos pažymime šeštame ir devintame 
takte įdomų kvartės žingsnj, apie kurį toliau bus plačiau kalbama. 
Kas čia sakyta pastebima ir šioje Jiezno apylinkės (Trakų pav.) 
gaidoje. 

Šios gaidos (melodijos) judesys apima šiandieninės A-minor'o 
kvintų, kurią vieną kartą (trečiame takte) aukštyn, o du kartu 
(pirmame ir šeštame takte) vienu tonu žemiau tonikos nužengia. 
Šitas du kartu išeinąs aikštėn nepaaukštintas septintasis laipsnis 
šių laikų A-minor’o tonacijos aiškiai rodo, jog ši gaida (melodija) 
yra aioliškosios (senoviškos hypodoriškosios arba aioliškosios) 
tonų rūšies. Pusėtmėje ir galutinėje kadencijoje čionai taip pat 
randame kvartės žingsnį. 

Doriškos (senoviškos frigiškos) oktavių rūšies gražų pavyzdį 
duoda ši, iš Vilniaus gub. rytų krašto gaida (melodija). 

ši gaida yra transponuota*) kvarte aukštyn. Pastebėtina 
gražus sinkopiškas judesys šeštame takte. 

Tos pačios dariškosios (senoviškosios frigiškosios) oktavių 
rūšies pavyzdžių randame šiose, iš Kietaviškių apylinkės (Trakų . 
pav.) paimtose gaidose (melodijose). Jos transponuotos kvarte 
aukštyn. Šitų gaidų pradžia ir pabaiga čia rodosi G-minor’o 
tonacijos, tačiau šitos skalės nepaaukštintas septintasis laipsnis 
(vedamoji nata, būtent/, visur rodo senovišką diatoninę skalę ir 
jos charakteringą skirtumą nuo šiandieninių minorinių tonacijų. 

Pirmame pavyzdyje, trečiame takte randame berneliu paže¬ 
mintą e išvengt nenaturalei padidintai kvartei (tritonus) b — e. 
Dorinėje tonacijoje tatai dažnai atsitinka. 

Hypofrigiškosios tonacijos pavyzdį, su charakteringa pusėtine 
ir galutine pabaiga, duoda ši, iš Kietaviškių apylinkės (Trakų pav.) 
paimta gaida. 

*) Reikia pastebėt, jog tonas aukštumo imamas visumet sauvališkai. 
Oktavių rūšys teparodo pustonių padėties skirtumą. Jos galima transpo¬ 
nuoti taip pat, kaip ir dabartinės dur’o ir moll’o tonacijas, iš bet kurios 
tonų aukštumo padėties, ir be abejojimo taip yra ir buvę senovėje daroma. 
Žiūr. Richter, Lehrbuch dės einfachen und doppelten Kontrapunkts, Leipzig, 
1904, 107, 108 p. 

Nemuno apylinkėje, Trakų pav., dainuojama šiokia aioliškos 
tonų rūšies gaida: , 

Ši gaida transponuota tonu žemyn. Čia matome gana plačią 
decimės tūrį ir aukščiau jau pastebėtus savotiškus kvartės žingsnius: 
ketvirtame takte žemiau tonikos, o pabaigoje — i toniką. * 

Ši gi, iš Semeliškių apylinkės (Trakų pav.) paimta gaida, 
labai įdomi savo pradžia. 

Dažnai atsikartojąs a ir nepaaukštintas A-minor’o septintasis 
laipsnis čia aiškiai išrodo aiolišką (senovišką hypodorišką arba 
aiolišką) tonų rūšį. įdomiausia tačiau pradedamoji nata: čia ran¬ 
dame, vietoj paprastosios kvintės, sekstę iš tonikos aukštyn. 
Tokios laisvumo įvairybės būta senovės graikų muzikoje, kaip ir 
matome gregorianinėje hypofriginėje tonų rūšyje, kurioje gaida 
neretai prasideda pustoniu g aukščiau, negu finalo nata. Panašių 
atsitikimų yra ir kitose bažnytinėse tonų rūšyse (žiūr. P. Wagner, 
Elemente dės greg. Oesanges p. 129 i. t.) 

Šioji, iš Valkininkų apylinkės (Vilniaus gub.), kvinte aukštyn 
transponuota gaida (melodija) išrodo jonišką .(senovišką lydišką) 
oktavių rūšį. 






































































































Mixolydiškos (senoviškos hypofrigiškos arba joniškos) oktavių 
rūšies pavyzdžiui imkime šią, tonu žemyn transponuotą, jausmingą 
gaida (melodiją): 



Pa-Iauž - ta ru-te-le, dau-giau 

Tu jau - na mer-ge-le, dau-giau ne-dai-nuo-si. 
Šios gaidos, iš Semeliškių apylinkės (Trakų pav.), takto 
keitimus čionai tepastebime — toliau bus apie juos plačiau kalbama. 

Hypomixolydiškos tonų rūšies pavyzdžius duoda šios gaidos, 
iš Kietaviškių apylinkės (Trakų pav.) — tonu žemyn transponuotos. 

Paduodame dar vieną aiškios doriškos (senaviškos frigiškos) 
tonų rūšies pavyzdį, iš Rudziškių apylinkės (Trakų pav.), mažąja 
terce aukštyn transponuotą. 

Ir taip tūkstančių tūkstančiai mūsų žmonių dainuojamų dai¬ 
nelių patiekia mums gana aiškių išrodymų, jog jų gaidos yra tos 
muzikos sistemos, kuri senovės graikų oktavių rūšims atitinka. 
Del to ir galima griežtai tvirtinti, jog lietuvių tautinių dainų gaidos 
šiandieninių dur’o ir moll’o tonacijų pelčiais neišimamos. 'Tiesa, 
naujausios gaidos sudaro išimtį, bet vargu jos begalima vadinti 
tikrai lietuviškomis. Apie tai dar bus kalbama plačiau. 


Savotiškais kvartės šuoliais, kurie lietuvių tautinių gaidų ka¬ 
dencijose, kaip aukščiau pastebėta, dažnai atsitinka, yra domėjęsis 
visi mūsų dainelių tyrėjai ir visaip juos aiškinę. Šitas kadencijų 
savotiškumas išsiaiškina graikų muzikos sistema. Didesni tonų 
šuoliai randami graikų ir gregorijaninių gaidų kadencijose. Pa¬ 
vyzdžiui imkime iš graikų muzikos liekanų Homer’o himno De- 
metriui šiokią gaidą:*) 

Čia matome dvi įdomias žemyn žengiančių kvinčių kaden- 
.cijas — abudu kartu įvairiuose laipsniuose. Tokias kadencijas 
rasime ir lietuvių tautinėse gaidose, kaip antai matyt šiuose pa¬ 
vyzdžiuose (iš Kietaviškių ir Žaslių apylinkės): 

) Rich. Kralik, Altgriechische Musik, Stuttgart u. Wien, 1900. 20 p. 

Aukščiau iškeltieji, lietuvių tautinių gaidų kadencijose dažnai 
atsitinką kvartės šuoliai randami ir Kleochareso (Apolono himne) 
Delfiniame Paane:*) 

Kad mūsų tautinių gaidų didelę pabaigos -įvairybę išrodžius, 
duodame šią (iš Kietaviškių apylinkės) hypofrigišką gaidą labai 
įdomia kadencija: 

^j'Rich. Kralik, 31 p. ir kiti išrod. 33 , 31 p. i. t. 

Ta kadencija nėra, kaip kai kurių manoma, kažin kokia kei¬ 
stybė, bet mūsų dainelių dailės savotiškumas, kuris eina iš pačios 
gaidos ir su ja gražiai, natūraliai jungiasi. 

Tercės kadencijoms išaiškinti imkime šią joni ^ 
viškos lydiškos) tonų rūšies, didžiąja sekste aukštynięi^sponuotą.'^V-''^ 
gaidą; |c/'ljrf 


Vaikš-čio-jau, vaikš-čio-jau, po ža-lią gi - re - lą vaikš-flo-jau. 



Ši gaidą prasideda kvarte aukščiau nuo tonikos. Jos pra¬ 
džia yra joniškos oktavių rūšies pirmojo tetrachordo aukščiausias 
tonas, o galas — viršutinė tonikos tercė. Tokios tercių galūnės 
mūsų tautinėse gaidose- randamos dažnai. Kadangi, pasak 
Ambroso (Geschichte der Musik k. v.), graikų giedojimai visose 
keturiose tonų rūšyse galėję baigtis kiekvienu tonikos akordo 
(triskambiu) tonu, tai ir šitos lietuvių tautinių gaidų (melodijų) ka¬ 
dencijos išaiškinamos ir suprantamos. Pastebiame tačiau dar 
vieną įdomų dalyką; šitas galutinis gaidos tonas sudaro vedamą 
gaidą (Leitton) j pirmąjį pradedamąjį gaidos toną. Šiuo būdu 
pabaigę vieną strofą, savaime taip ir laukiame kitos strofos. Šitua 
jauste jaučiamu traukimu toliau giedoti Nastas mėgina aiškinti 
daugelio mūsų dainelių nepaprastą ilgumą ir vadina tokias gaidas 
„ratinėmis gaidomis“ (Zirkelmelodien), t. y. gaidomis (melodi¬ 
jomis) be galo, tikra to žodžio prasme. 

Begaliniame lietuvių gaidų skaičiuje toks savotiškumas atsi¬ 
tinka labai dažnai. Lietuvių ypačiai mėgiama galutinės gaidos 
pratęsimas, kuris netobūlingose, šių dienų supratimu, galūnėse- 
skamba gana savotiškai, svetimai. „Tačiau apsipratę, sako Nast’as, 
su tokios rūšies galūnėmis, dažnai įsiklausę, labiausiai vakarais, 
tokį lietuvių dainelių per lygius Lietuvos laukelius tolimą, ilgai 
pratęstos galūnės skambėjimą, išgirsime jose visą žmogaus jausmų 
eilę; ilgesio, meilės, neramaus lūkesio, žodžiu sakant, gaidą nu¬ 
skamba tarytum, kažin koks nežinomoje tolybėje nuskambąs klau¬ 
simas.“ Kad ir dažnai randame mūsų tautinėse gaidose nepa¬ 
prastas, savotiškas galūnes, tačiau netrūksta joms muzikalinių bei 
aistetinių pagrindų ir grožybių. Tokio pat galutinių kadencijų įvai- 




















rūmo ir savotiškumo randame graikų muzikos liekanose*) ir 
gregorijaninėse gaidose**), dėl kurių aukštos dailės vertumo ne¬ 
siginčijama. Palyginę su jomis lietuvių dainų gaidas, galime tvir¬ 
tinti, jog ir .lietuvių muzika taip pat kūrėsi ir vartoja savotiškas 
dailės lytis (formas). „Didelė galūnių įvairybė, sako Nast’as, 
tačiau visiškai nekliudė, ir dainose taip pat, kaip ir dailės mu¬ 
zikoje, susidarė tam tikros galutinių kadencijų lytys (formos), 
kurios vartojamos tai vienur, tai kitur, žinoma,, su pareinančiomis 
nuo takto ir turinio atmainomis, ir kurių kilimas iš dalies gal 
būti indų-germanų priešhistorinių laikų siekia.“***) 

^ Mr 

Apie tūrį, kurio esti lietuvių dainų gaidos (ambitus), galima 
trumpai pasakyti, jog jis paprastai nesti didelis. Jų dauguma 
neišima oktavės, o dažnai išsitenka ir kvintėje. joms užtenka 
paprastai nedaugelio taktų ir susideda daugiausia iš dviejų trumpų 
sakinių (periodų), kurių paskutinis paprastai esti kartojamas 
(Refrainj. Antroji gaidos dalis kartojant, pirmą kartą nebaigia¬ 
masis galas dažnai jungiasi sąmoningais, natūraliais gaidos 
žingniais su kartojamo periodo pradžia, ir tik periodui atsi¬ 
kartojus gaunama galutinė kadencija. Pavyzdžiui ši iš Kietaviškių 
apylinkės paimta doriška (senov. frigiška) gaida; 

Mūsų tautinės gaidos yra grynai diatoninės, t. y. jų tonų 
eilės susideda iš natūralinių tonų ir pustonių, dėl to jos klausyti 
lengvai suprantamos ir malonios. Lygiai kaip vengiami perdideli 
tonatarpiai (intervalai), kurie dažniausiai kenkia gaidos vidaus 

*) Kralik k. v. 21 p. i. t. ir Rud. Westphal, die Musik altgriechischen 
Altertums, Leipzig (1883) 324 p. i. t. 

**) Wagner, Einfūhrung in greg. Melodien. 

**.*) Die Volkslieder der Litauer, 29 p. 

vienetui ir ardo jos ištisumą, taip ir visi nenaturaliniai tonų 
žingsniai, padidinta kvartė (tritonus), chromatiniai pustoniai, kurie 
savo. sunkumu priešingi prigimtam jausmui, -lietuvių tautinėse 
gaidose nerandami. Secundėmis, tercėmis, kvartėmis, -kai kada 
ir kvintėmis, o retkarčiais ir didesniais tonatarpiais kaitoma tonų 
eisena daro mūsų tautines gaidas (melodijas) lengvas ir patinkamas. 
Čia randami pavyzdingi aistetiniai tonų vaizdeliai natūraliuose 
gaidos pakilimuose ir nupuolimuose (nužengimuose). Gaidos 
ištisumas aiškiai matomas, nes periodai susideda iš nedaugelio 
taktų. Pasak Gietmann’o, gerai gaidai nebūtini visumet visi 
oktavės skalės tonai; jau graikų teoretikai girdavę senovės daili¬ 
ninkus už tat, kad tevartodavę nedaugei tonų (Plutarch, mus. 19.)*) 
Taigi ir šituo aistetiniu atžvilgiu yra pagirtinos mūsų tautinės 
gaidos, kuriose paprastai kad ir nedaugei tevartojama tonų, tačiau 
daug išreiškiama aistetiniu grožybių. Aplamai imant, lietuvių 
tautinės gaidos yra skiemeninės, būtent, ties kiekvienu žodžio 
skiemeniu esti paprastai po vieną arba du tonu, tačiau randame 
nemaža melizmatinių gaidų, kuriose esti bent keli tonai ties vienu 
skiemeniu, kaip antai šitoje, iš Kietaviškių apylinkės, aioliškoje 
gaidoje: , 



Tonacijos vienetas mūsų tautienėse dainų gaidose ryškiai 
matomas tonikos ir dominantės sąryšiuose. Taip pat nepastebimos 
pereitys arba kryptys, šių laikų muzikos prasme, moduliacijos į 
gretutines tonacijas, nes čia vyrauja griežta diatonija. Tai ir 
matyt graikų muzikoje, išskiriant virtuozų giedojimai.**) Tiesa, 
nors ir labai retai, atsitinka mūsų tautinėse gaidose trumpos gai¬ 
linės krytptys į gretutines tonacijas, kaip antai, šioje, iš Kieta- 


*) Gietmann, Musik-Aesthetik, § 154. 136 p. 

**) Gįetmann, Musik-Aesthetik, § 153. 135 p. 

viškių apylinkės, hypofriškoje gaidoje du paskutiniu taktu pereina 
į transponuotą dorišką tonaciją: 



Tačiau gaidos eiga yra čionai taip natūrali ir pabaiga taip 
švelniai surišta su pradžia, jog tą atsitikimą modulacija vargu pa¬ 
vadinsime. Yra tai labai reta išimtis, kuri tepatvirtina pirmiau 
iškeltą dėsnį. Visa tai, kas pasakyta, išrodo, jog lietuvių tautinėse 
gaidose randama ypatybių, kurių aistetiko dėsniais, ręikalauja^natu- 
raliai gražus ir malonus skambesys. 

* * 


Maža terasime Lietuvoje vietų, kur tautinės gaidos būtų gie¬ 
damos vienu balsu: gaidoms paprastai pritariama tercėmis. Tačiau 
galima griežtai tvirtinti, jog lietuvių tautinės gaidos senovėje viena- 
balsiškai sudarytos, vienu balsu (unisono) ir giedamos būdavo. Buvus 
tokį dalyką graikų senovinėje muzikoje yra plačiai išrodęs Ambrosds: 
„Vokalinėje muzikoje graikai tepažino vienabalsį giedojimą; daugia¬ 
balsis giedojimas jau yra krikščionių muzikos įgijimas. Tačiau 
graikai gerai žinojo giedamam balsui nevienabalsiais (heterfoniais) 
instrumentų basais pritarti, ir tas nevienabalsis graikų muzikos 
instrumentų pritarimas sudaro ne bet kokį naturalį aukščiau pa¬ 
kylėjusį dailės laipsnį, bet, kad ir graikų instrumentalių balsų 
gausumas buvo apribrėžtas ir intin mažas, rodo elgusis tuo dalyku 
iš tam tikrų dailės normų.“*) . Taip pat ir lietuvių buvo pritariama, 
ypač‘kanklėmis savo vienabalsėms dainų gaidoms, kaip tai pažymi 
XVII ir XVIII amžių šaltiniai.**) 


*) Ambros, Geschichte der Musik, 149 p. 

**) Apie lietuvių muzikos "instrumentus žiūr. Tetzner, lit. Volksgesan^e 
(Leipzig, Rečiam) 58 p. i. t. ir Bartsch II t. XI p. i. t. 

Muzikos atžvilgiu mūsų dainuojamų gaidų sudėtį apsvarstę, 
matome, jog joms, ypačiai doriškos, frigiškos, aioliškos tonų rūšies, 
vadinamomis žmonių tercėmis pritarti visiškai negalima.*) Išrodyti 
imkime iš daugelio tokių dainelių šiedvi, doriškos ir hypofrigiškos 
tonų rūšies gaidas (melodijas), iš Kietaviškių ir Žiežmarių apylinkės. 

Tokioms gaidoms jau niekas neįsistengs pritarti antru balsu 
„iš ausies“, bent jų tonacijų neišgriovęs arba gaidos neišardęs. 
Del to ir šių dienų pritarimas arba „pataravojimas“, kaip apie 
tai pigiau bus kalbama, ieško sau atitinkamų, patogesnių tonams 
vietų nei skalių. 

Iš kur gi atsirado šis vis dažnyn ir dažnyn einąs, sakysime, 
primitivis daugiabalsis giedojimas, ir nuo kurių laikų jis yra pra¬ 
dėjęs keisti savotiškąjį lietuvių gaidų (melodijų) būdą, beveik vi- 


*) Dainelių gaidas užrašinėjant dažnai yra tekę pastebėti, kad ir pačių 
dainininkių tai numanoma ir atjaučiama. Teko man kartą girdėti gana 
gražiai, su „pataravojimais“, dainuojant Semeliškių dainininkes, kurios, tarp 
įvairių kitų dainelių, netikėtai pradėjo pirmiau paduotą „Raliai kalnelio, 
paltai klonelio“ vienu balsu (unisono) dainuoti. Klebonui paraginus ir šitą 
dainelę pritariant padainuoti, dainininkės griežtai atsake: „tai negalinga“. 

siškai jį sunaikindamas? Viduramžis vakarų eiropiečių polifoninio 
giedojimo išaugimas negalėjo turėti mūsų tautinėms gaidoms jokios 
įtakos, nes lietuviai tais laikais tebebuvo nuo krikščionybės dar 
atstui. Galima spėti, jog tai yra atsitikę lietuviams apsikrikštijus, 
būtėnt, kai pagaliau ir valstiečių sūnums buvo leista bažnytinė 
tarnyba. Tas „patariaviraas“ yra įsivyravęs lietuvių tautinėse gai¬ 
dose iš dvasininkų dėkos. Iš žmonių kilę, taip pat kaip ir žmonės 
mėgstą giedojimą, dvasininkai, kiekvienu atžvilgiu arti prie žmonių 
būdami, negalėjo būti be įtakos žmonių giedojimams*). 

Mūsų bažnytinė istorija turi pažymėti dar ne visai, deja, 
perėjusį laiką, kuriame tikras supratimas dailiėi giedoti dvasininkų 
tarpe, tiesa, ne be svetimos įsravos, buvo besunykstąs. Sulig tuo 
laiku tobūlingoje dailės lytyje (formoje) vienu balsu giedoti* su¬ 
darytas grigalinis choralas buvo pradėtas tercėmis pritariant giedoti, 
ir tuo būdu jis imtas gadinti tiek gaidos (melodijos), tiek ritmo, 
atžvilgiu**). 

Aišku rodos, jog šitą dabar įsivyravusį, kaip gregorianiniame, 
taip ir žmonių giedojimuose svetimą paprotį — giedoti „iš ausies“ 
pritariant tiek į bažnyčią, tiek, ilgainiui, ir į žmones, yra įvedę dva¬ 
sininkai. Tas daugeliu balsų giedojimas, su lietuvių-graikų mu¬ 
zikos sistema iš pagrindo nesutinkąs, nieku būdu neišdygo iš mūsų 
žmonių meno. Jojo pradžia siekia netoli atgal, daugiausia pirmąją 
XIX amžiaus pusę. Man dainų g’aidas berenkant ir tą dalyką be¬ 
tyrinėjant, senesnieji žmonių yra pasakoję, jog seniau vienu balsu 
dainuodavę ir šių dienų „pataravimo“ nežinoję***). 


*) Suminėsim čia pavyzdžiui Kun. Strazdelį, kurio „Pulkim ant kelių“ 
tapo tiesiog lietuvių tautos turtas; Kun. Vienožinskį, mūsų žmonių lyriką, 
kuris lig šiol tebegyvena žmonių atmintyje; Vysk. Baranauską ir k. 

**) Dabar gi tas dalykas eina geryn. ' Nesenai miręs ŽemaičTų Vys- 
tkupas Paliulionis, norėdamas reformuoti bažnytinę muziką, pasikvietė tam 
tikslui mūsų, dargi užsienyje pagarsėjusį, kompozitorių-vargonų daili¬ 
ninką, p. J. Naujalį, kurio daugiau negu 25 metų darbas bažnytinės ir tau¬ 
tinės muzikos dirvoje jau yra davęs gana gausių vaisių. Šiemdviem vyram 
mūsų muzikos istorijoje reikia skirti žymiausia vieta. 

*»*) Nors tariu mūsų gaidos reikiant giedoti senoviškai, vienu balsu, 
tačiau esu suharmonizavęs kai kurias žmonių gaidas daugiabalsiams chorams. 
Dariau tai, pataikaudamas šių dienų skoniai labiau praplatinti mūsų žmonių 
gaidoms inteligentijos tarpe. Kad mūsų senovinėms gaidoms svetimas har¬ 
monijos rūbas ko. geriausiai pritiktų, stengiausi harmonizuodamas balsus 
vesti griežtai’diatoriiškai ir savarankiškai, t. y., elgtis iš klasinės polifonijos 

Ir ko gera suteikė tas lietuvių žmonių menui kergte pri¬ 
kergtas, tarytum, nelemtai įsiskverbęs, daugelio balsų giedojimas? 
Gal gi tai mūsų žmonių dailę nors vienu laipsniu pakėlė aukštyn? 
Palyginę nuopelnus su nuostoliais, galime pasakyti, jog šieji 
pirmuosius viršija. Tiesa, įgytoji harmonija, lietuvių dainininkių 
dailiems balsams sutariant, skamba gana gražiai, tačiau ji yra 
labai primitivė ir, rodosi, tokia ir paliks. Negalima taip pat 
lyginti šita harmonija su pirmaisiais senų laikų krikščionybės 
žingsniais į daugeliu balsų giedojimą (polifoniją). Seniausius to 
dalyko mėginimus, kaip antai, „organum, gymel, falsibordoni ir 
diskantus“, darydavo giesmininkai specialistai, pakėlusieji šitą 
dailę ilgainiui į aulčščiausį klasinės polifonijos laipsnį. Šiaip sau 
gi žmonėse tokių specialistų, atsidavusių moksliniam giedojimui, 
nerasime. Turime harmonijos sągarsį (suskambą), tačiau, kad 
patogiau būtų tercėmis pritarti, ieškoma tam tikra tinkanti tonų 
padėtis, ir tuo būdu šitos rūšies gaidos apiprastėjo ir suskurdo. 
Tam aiškiau išrodyti, duodama čionai, pirma trys, iš Rudziškių 
apylinkės, būtent, dvi doriškos, o trečia aioliška „taravot“ nega¬ 
limos senovinės gaidos, o paskui kitos vėliak trys, iš Rudziškių 
apylinkės, tinkamos pritarti, majorinėse tonacijose naujosios 
gaidos. 

taisyklių, kurios bažnytinėms tonų rūšims, tuo pačiu ir iietuvių-graikų mu¬ 
zikos sistemai, yra artimiausios. Šiaip ar taip, esu tos nuomonės, kad 
norint mūsų žmonių dailė, pilna to žodžio prasme, koncertuose aikštėn iš¬ 
kelti, reikėtų mūsų dainelės dainuoti taip, kaip jos žmonių dainuojamos, ir 
kaip andai Kun. Tumas „Viltyje“ visiškai teisingai reikalavo, be teksto su¬ 
trumpinimo. 

Naujosios gaidos juda aplamai majorinės skalės kvintės 
arba hexakordo tūryje. Jųjų- gaidos eiga, susidaranti daugiausia 
iš sekundžių, labai retai iš didesnių šuolių negu tercė, o ir labai 
dažnai greta atsikartoją tonai išrodo trūkstant įvairumo. 

Mūsų žmonių taip pat mėginama senosioms gaidoms „paravoti“, 
bet kokie to mėginimo vaisiai, parodys šie pavyzdžiai, palyginimai. 

































































































































































Imkime palyginti Semeliškėse užrašytą dorišką gaidą ir tą 
pačią dainelę, kaip ji Kaklyniškių sodžiuje, Kietaviškių parap. — 
apie 12 kilom, atstatumo — su pritarimu giedama. 

Čia aišku, jog ši gaida „pataravimu“ ne tiktai „nepraturtėjo“, 
bet dargi daug grožybės nustojo. 

Šis palyginimas ryškiai parodo, kaip hypodoriška gaida, 
paimta iš Piktakiemio sodžiaus, Kietaviškių par., 8 kilom, atstatumo, 
aukščiau minėtame Kaklyniškių sodžiuje, „pataravimu“, dargi gan 
greit visiškai gaidos-eigos nepakeitus, virto majorinė gaida. 

Taip pat yra pasidarę su šia, iš Kietaviškių apylinkės, aioliška 
gaida, kuri „pataravimų“ verčiama, daug įvairumo nustojusi, perėjo 
paprastą dur’o gaidą. 

šių trijų dainelių palyginimas vėliak parodo aiolišką gaidą, 
„pataravimais“ perėjusią į paprastą dur’inę gaidą ir nustojusią 
tikrojo jausmų reiškimo. 

Pirmoji, pagrindinė gaida, paimta iš Mijaugonių sodžiaus, 
Kietaviškių par., kaip sakyte pasako teksto jausmų turinj, o 
antroji, iš Piktakiemio sodžiaus, Kietaviškių par., ir trečioji, 
Rudziškėse užrašyta, savo linksmesniu būdu tekstą nebeatitinka. 

Taigi nuo svetimos įtakos (įsravos) nėjo mūsų dainelės 
' geryn. Tai ir matome, kad mūsų žmonės, prisiklausę bažnyčiose 
lenkiškos sumodernintos*) doriškos suplikacijų gaidos, ėmė savo 
dainelėse, nors dėl retumo labai retai, aukštinti toną dabartinių 
minorinių tonacijomis. Štai, pavyzdžiui, hypoeiliška gaida iš 
Kietaviškių apylinkės. ^ 



kaip rū - te - lę pa - sė - jau, nei die - ge - lis ne - dy - go. 


Lietuvių tautinių gaidų vienabalsybė, kaip tvirtinama Ambroso 
apie graikų muziką, nieku būdu nėra tai yda arba netobūlumas. 
Kad ir nevadinąs jis harmonija, kaip ir Ruosseau, gotiniu bar¬ 
barizmu, vis dėlto dažniausiai ji teduodanti sunkumo ir įspūdį, 
užuot padidinus, sumažinanti. Esą gaidų, dažniausiai žmonėse, 
kurios harmonizuojamos ne tiktai nieko nelaimėjančios, bet dargi 
nustojančios savosios jėgos ir [spūdžio. Dainiaus būta, kaip jau 
išrodyta, kartu ir kompozitoriaus, kurio norėta gaida palengvinti 
dainos turinys suprasti. Tatai visų geriausiai tegalima esą 
padaryti vienu balsu giedant. Ir Wagnero muzikos dramoje, 

*) Naujalio tai aiškiai yra išrodyta. ŽiOr. „Lietuviškas bažnytinis 
giesmynas“, 57 p. 




























































































priešingai senesniosioms operoms, chorui giedoti esą leista labai 
maža vietos, labiausiai dėl to, kad, pasak Wagnero, poetinis 
žodžio tekstas reikšmingumo kiek tai galima turįs būti lygus su 
melosu. Žymesniosios žodinio teksto vietos, kurios esą svarbesnės 
ir labiausiai tinkančios dramai augti, Wagnero kuriniuose moni- 
diškai, vienu balsu esą reiškiamos ir atliekamos.*) Kas pasakyta 
Ambros’o apie graikų muziką, tai tinka ir lietuvių tautinėms 
gaidoms, dėl to,, kad ir čionai poezijos teksto žodžiai ir gaida 
turi lygias teises, giedojimas gi tepakenčia dainininkų balsų lygybę. 
Mūsų inteligentijos ir dvasininkų tarimas visiškai keistas, vien¬ 
pusiškas mūsų tautinio muzikos meno supratimas. Tarytum visa 
mūsų tautinių dainelių grožybė tematyt tiktai jųjų „pataravimo“ 
sągarsyje (sąskamboje), harmonijoje, o pamirštama, jog gaida tai 
muzikos siela, kartais gi kad ir trumputėlė idealinė gaida turi 
daugiau vertės, negu puikiausia harmonija. Todėl nenuostabu, kad 
ir mūsų žmonės, tuo vienapusiškumu užsikrėtę, griebiasi labai 
pirmapradės harmonijos — „pataravimo“, nelyginant kaip andais 
kad yra buvę su „poniška“ lenkiška kalba, arba kaip šiais laikais 
kad yra su miestietiškais rūbais, kuriais mūsų mergaitės labiau 
mėgsta dėvėti, negu savo tautiniais. O ko labiausiai gaila, tai 
kad mūsų žmonės savo senosioms, dailės atžvilgiu turtingoms ir 
gražiausioms gaidoms negalėdami „iš ausies“ pritarti, pradeda 
jas, kaip pirmiau palyginimais išrodyta, darkyti arba šalin stumti 
ir, pagaliau, visiškai miršti. Senosios lietuvių-graikų tonų rūšyse 
sudėtos gaidos teberandamos senų žmonių tarpe, arba tenai, kur 
vienu balsu tebedainuojama, arba „pataravimai“ dar galutinai 
nejsivyravę. 

Kadangi jaunesniosios gaidos dedamos dažniausiai joniškoje, 
arba, tikriau sakant, dur'inėse tonacijose ir tuo būdu savotiška 
senovinės doriškos, frigiškos ir k. tonacijų skirtumo siena nyksta, 
tai labai lengvai galėjo įsiskverbti j lietuvių tautines daineles kai¬ 
myninių tautų gaidų. Ar nuo to lietuvių tautinis menas rados 
turtingesnis, labai abejotina. 

Todėl reikėtų stengtis įpratinti mūsų žmonės, bent šalia 
dabartinio „pataravimo“ papročio, vėlia vienu balsu giedoti. Kitaip 
ilgainiui žlugs mūsų brangus dailės turtas, iš mūsų gi senojo 
muzikos meno teliks kokia maža dalelė, dainų rinkiniuose užrašyta, 

*) Ambros, Geschichte der Musik, 150 p. 



nelyginant koks musų tautos kadaise gražios kultūros ir dabartinės* 
inteligentijos nerangumo paminklas. 

* * 

* 

Ritmo atžvilgiu, kaip Nastas pažymi, lietuvių dainos esą „labai 
jdomos“ ir visai „prieštaraujančios šių dienų dailei“, kurioje, pęr- 
dėm vyraują prietaikos dėsniai, o tenai — visiškas „netaisyklin¬ 
gumas“. Dviejų arba keturių dalių takto frazės pasikeičią su trijų 
dalių frazėmis. Trijų taktų frazės susijungią su keturių taktų 
frazėmis ir sudarą muzikos dailėje labai retai atsitinkantį 7 taktų 
periodą.*) Del visa tai klausia jis: „Ar gali būti dar didesnė 
anomalija?“ Jo nuomone, lietuvių dainose esą ir kitokių, dar 
„keistesnių“ dalykų: ne tiktai dviejų ir keturių dalių taktai kaitąsis 
su trijų dalių taktais, bet kai kada tarp * 1 ^ taktų įsiskverbiąs ir 
®/4 taktas, dargi atsitinkąs negirdėtas daiktas, kad dainelė praside¬ 
danti ■ ^/4 taktu, baigiantis — % taktu. Noskowski’o taip pat 
„kiekvienu žvilgterėjimu“ randa lietuvių tautinėse melodijose „įvairių 
netikėtų reiškinių“, apie kurius „reikėtų daug pamąstyti“. Nurodęs 
nelygius taktus, sakinius, peritodus, jis sako: „Taigi randame 
čionai netaisyklybes, kurios tačiau nėra be grožės ir, šiaip ar taip, 
yra labai įdomios; be to, vis tai išrodo mums nieku nevaržomą 
žmonių vaizduotę, duodančią dainoms savavališką, žodžiams pri¬ 
taikytą lytį (formą), visai neatsižvelgiant į tai, ko reikalaujanti 
simetrija.**) Su tais pasakymais, aplamai, sutinka Gisevijo, Fr. 
Kuršat’o, Bourgoult-Decoudry’o pastebėjimai.***) 

Nors ir iš tiesų randame lietuvių dainų gaidose visas Nast’o, 
Noskovvski’o i. k. iškeltas, pasak jų,^ „netaisyklybes, anomalijas 
ir neatsižvelgimą į simetriją“, tačiau galima griežtai tvirtinti ir iš- 
rodyti, jog lietuvių tautinių gaidų kūryboje glūdi rimtas, sistematinis 
ir dailus taisyklingumas. 

Išrodymams imsime Rhezos pareikštąjį tvirtinimą, jog lietuvių 
dainų gaidos ritmo atžvilgiu padarytos graikiškais metrikos si¬ 
stemos pagrindais.****) 


*) Nast, L c. 17 p. i. t. 

**) Juškevičiaus dainų rinkinys; prakalboje XXVI p. 

**») Bartsch, I t. XIV, XVII p. i. t. 

****), Rheza, Dainos oder litauische Volkslieder 334—347 p. Tenai taip 
pat pasakyta, jog Duonelaitis, dėdamas savo „Metų laikus“ ir „Pasakas“, 
graikų he.xametrą įvedė lietuvių poezijon. 

Graikų gaida buvo aukštai surišta su tekstu ir deklamacija. 
Akcentuotasis skiemuo gaudavo paprastai aukštesnį toną arba bent 
tą patį toną, kaip ir neakcentuotasis skiemuo. Gaidos dėjimas 
pareidavo taip pat nuo metro ir skiemenų kiekybės (Quantitas). 
Metras nustatydavo takto rūšis ir muzikos ritmą. Šių laikų takto 
gfaikai nežinojo: tai, kas mūsų vadinama taktu, graikams būta 
„eilių pėdos“. Jambų (y —) arba trochėjų (— eilių pėdos 

sudarydavo */4 arba % taktą; daktiliai (— ^ «) arba anapestai 
būdavo keturių laikų pėdos; kretikus arba paion (— ^ —) 
ir jojo įvairūs įsirišimai duodavo penkių laikų pėdas; pagaliau šešių 

laikų pėdas suteikdavo įvairios joniko (— ,--) 

lytys (formos). Du trumpu laiku galima sutraukti į vieną ilgą; 
taip gaunama iš daktilio (— ^ u ) arba anapesto —) spondeus 

(-); taip pat ilgas laikas skildavo į du trumpu laiku. Bent 

kelios pėdos sudaro eilę (colum); iš eilių sudėties nustatomos 
metrikos sistemos. Taip pasidarydavo dipodijos, tripodijos, tetra- 
podijos, pentapodijos, arba trimetras, pentametras ir hexametras. 
Ritminiai nariai susigretindavo į periodus ir posmus arba strofes, 
kurių komplikuotam darymui vadovauja tobūlingiausi dailės ir 
lyties (formos) reiškimai. Pradžioje rodosi strofos buvo statomos 
iš nustatyto lygių eilių skaičiaus. Iš šitų vienodos rūšies pir¬ 
minių strofų išaugo iš vienos pusės bestrofė epika ir jambinis 
eiliavimas, o iš antros pusės vėliak lyrinių strofų sudėties pilnybė. 
Posmų arba strofų sudėties turtingumu tai tepasižymi vieninteli 
graikai — daugiausia savo eilių darymo įvairumu. Čia įvairių 
įvairiausios pėdos dedamos originaliausiu būdu į eiles bei strofų 
narius ir sudaro begalinius lyčių (formų) laipsnius*). Šituo at¬ 
žvilgiu lietuvių tautines daifias galima drąsiai statyti šalia graikų 
dainų. 

Mūsų tautinių gaidų ritmika visiškai tinkamai nupiešta Rhezos 
šiais žodžiais: „Eilių rūšys, kuriomis sudėtos žmonių dainos, rei¬ 
škiasi įvairiais paveikslais. Vienos turi jambo, kitos trochėjo, 
kai kurios daktilio, kitos vėliak maišytą metrą. Eilių rūšys vi- 
sumet esti ankštai surištos su gaida. Kur tačiau gaida esti svy¬ 
ruojanti ir skiemenų skaičiumi negriežtai apibrėžta, tenai dažnai 
esti viena pėda daugiau. Tuomet eilės gale arba pradžioje pri- 

*) Žiūr. Nikei, 51 p.; Kralik 7—8 p. Plačiau apie graikų ritmiką; 
Ambros, 34—137 p. ir Westphal 264—322 p. 

sideda vienas skiemuo (Nachschlag- oder Vorschlagsilbe). Kai 
kada daktilis pakeičiamas spondėju arba trochėju; kai kada jambo 
vietą užima anapestas arba amfibrachis. Dažnai atsimaino visa 
dainos eiga: jambo eilių rūšys pereina į trochėjo metrą ir atbulai 
trochėjo — į jambo. Jeigu gaida eilių skaičiumi negriežtai api¬ 
brėžta, tai tūlų dainų strofės viena arba dviem eilėm padidėjo. 
Žodžiu sakant, esti didžiausio įvairumo. 

Visa tai duoda dainiui bei dainininkui laimingą laisvumą: 
jojo vaizduotės jėgos nevaržomos metro pančiais, ir jausmų srovė 
gali išsilieti nekliudoma. Iš to tai ir kyla lengvybė, kuria daini¬ 
ninkai ir dainininkės šitame metre tuč tuojau sudeda dainas.*) 

Pasakytiems dalykams išrodyt! pavyzdžiais, duodame šias 
dainų gaidas lygių, nelygių ir pagaliau mišrių eilių metrais. 


Siuntė mane motinėlė — \j — — u — u 
I jūreles vandenėlio — u — u — o — u 

van - de - nė - lio, į ju-re - les van - de - liė - lio. 


Čia matome lygias trochėjo (trijų laikų dalių) tetrapodijas. 
Del to gaunamas ^4 taktas, lygios frazės ir periodai. Čia ir šių 
dienų muzika nieko neprikiš. 

Šioje, iš Marcinkonių (Vilniaus gub.) apylinkės, dainelėje 
keturių pėdų eilės (colum), kuriose paskutinė pėda sutrumpinta, 
(tetrapodium catalectum) anapesto pėdos sudaro “/^ taktą. 

Atsikėlus ankstąjį rytelį, kj vj — u kj — ou — w 

Aš nuėjau šaltiniu vandenio, uu — uu — v 7 w — u 

Aš nuėjau šaltiniu vandenio, — u u — u u — kj 

Aš ten radau antelę plaukiojant ou — u — uu — u 

*) Rheza, 334 ir 345 p. 

šal-ti - nin van-de-nio, Aš ten ra-dau an-te - lą plau-kio-jant. 

Nelygių eilių pavyzdį duoda mūras ši Malėtų (Vilniaus gub.) 
apylinkės daina. Čia matyti, kaip kaitosi trochėjo tetra 
tripodijos. 

Ir išaugo ąžuolėlis — u — u — ^ — u 
Žaliojoj girelėj, — u — 

Be Šakelių, be lapelių ~u — ^ — u — o 
Tikras liemenėlis. — u — u — u 

be ša-ke-lių, be la-pe-lių, ti-kras lie - me - nė - lis. 

Eilių rūšis kaitantis randame šioje iš Marcinkonių (Vilniaus 
gub.) apylinkės dainelėje. Kiekviena antroji anapesto dipodija 
kaitosi su anapesto ir amfibrachio dipodija. 

Lakštute, paukštute! u ur — u u — 

Kur buvai, lakiojai? w — u — u 

Lakštute, paukštute! w u — u u — 

Kur šiąnakt nakvojai ?. ^ u — u — u 

Lak-štu - te, pauk-štu-te! Kur šią-nakt na - kvo-jai? 

Šioje, iš Raseinių^^^apylinkės, gaidoje rasime mišrų metrą ir 
taktų kaitimąsi. 

Antai žebris rugiuose, — ^ — u — u — 

Žebralaitis rugiuose; — u — u —r u — 

Aritai žebris, žebralaitis u u — ^ — v, — cr 

Rugiuose, rugiuose w — o — 



















































































An-tai že-bris, 


že-bra- lai-tis 




£i "J ^ i» r ■ 

Pirmosios dvi sutrumpintos keturių pėdų trochėjo eilės 
(tetrapodium catalectum) duoda keturius ^4 faktus; trečioji sutrum¬ 
pinta keturių pėdų eilė susidaro iš vienos anapesto, dviejų pilnų 
ir vienos sutrumpintos trochėjo pėdų, kurios jsiriša į ir ®/4 taktus; 
ketvirtoji anapesto dviejų pėdų eilė (dipodium) vėliak sudaro du 
paskutinius taktus. Taigi takto kaitimasis taisyklingai aįitinka 
trijų laikų trochėjo ir keturių laikų anapesto pėdas. 

Vilniaus šv. Zytos draugijos mergaitės padainavo šiokių, 
savo simetrine sudėtimi, įdomią dainelę: 


Gieda gaideliai anksti rytelį. 
Kelkis, berneli, eik į darbelį! 

— . Dar nesikelsiu, dar ne dienelė, 
Dar nežadina mane mergelė. 

Dar ne die-ne-lė. Dar ne-ža-di-na ma-ne mer-ge-lė. 


Pirmoje ir antroje eilėje randame daktilio tetrapodiją su 
pauze viduryje — kiekviena antra pėda vietoje daktilio yra spon¬ 
dėjus; trečioje eilėje matome dvi sutrumpintas jambo tripodijas; 
ketvirta gi eilė vėliak atitinka pirmas dvi eiles. Taigi daktilio ir 
jambo eilių kaitimasis yra 2/4 ir taktų susikeitimo priežastis. 

Šioje Semeliškėse (Trakų pav.) užrašytoje gaidoje yra įsiterpęs 
anas kai kurių galva neišteisinamas % taktas. 

Gieda, ryliuoja raibi gaideliai: — u u — — uu - 

Kelkis, jauna martele, — o — u, — u — 

Sukurk kaitrią ugnelę! — u — o, — o — 

Pirmoje keturių pėdų eilėje matome daktilius einant pakai¬ 
tomis su spondėjais. Ta tetrapodija sudaro pirmuosius keturis 
Vs taktus. Šiose dviejosė tripodijose randame du trochėju ir 
trečią penkių laikų pėdą (— « — ), kuri vadinama „paion“ arba 
„kretikus“. Taigi tuodu trochėju padaro du y g taktus, o anas 
„paion“ arba „kretikus“ ^ —anot Nast’o —„negirdėtą atsitikimą“, 
% taktą. Toliau vėl tarpuojasi ^/g ir ®/8 taktai, nes paskutiniosios 
eilės pėdų sudėtis atitinka trečiosios eilės sudėtį. Čia, rodosi, 
reikėtų tarti greičiau įvairią dailės struktūrą eilėms daryti esant, 
negu Nasto tariamąjį, savavališką „netaisyklingumą“ arba „didėlę 
anomaliją“. Iš daugelio pavyzdžių, kurius duoda turtingasis lietuvių 
gaidų iždas, imkime galiausiai dar vieną, kuriame Noskowski’o 
tariamasis „neatsižvelgimas į simetrijos reikalavimus“ pasirodo 
tvarkingiausias eilių darymas. Takto kaitymasis šioje, iš Nemuno 
apylinkės paimtoje, gaidoje yra labai įdomus ir pažymėtinas. 


Kelkis, berneli, negulėk! 
Ir atsikėlęs nestovėki 
Oi stovi, verkia 
Tavo mergelė 
Daržely pas rūtelę. 

Daktilis, trochėjus ir paionas-kretikus sudaro dvi pirmu¬ 
tines trijų pėdų eiles (tripodium); trečioji eilė yra sutrumpinta 
(catalectum) jambo tripodija, po kurios eina pakaitomis jambo 
dipodija su spondėju antroje pėdoje, ir, pagaliau — sutrumpinta 
jambo keturių pėdų eilė (tetrapodium catalectum). Iš keturių 
laikų daktilių susidaro taktai, trijų laikų jambai duoda taktus, 
o pagaliau penkių laikų paionas-kretikus sudaro ®/g arba ®/4 
taktus. Taigi rodos gana ryškiai paaiškėjo lietuvių tautinių gaidų 
takto kaitymasis. Vietoje tariamųjų netaisyklybių matome puikiausiai 
sutvarkytą ritminės simetrijos įvairumą, kuris aukštai pakelia mūsų 
tautinių gaidų dailės vertę. Visa tai išrodo, jog mūsų dainų 
gaidos turi savo ypatingą, savotišką ritmą. 

Kaip antai Duonelaičio poemoje matome, lietuvių poezija 
gali turėti metrinį ritmą, nes lietuvių kalba, kaip ir kitos senosios 
indų eiropėnų kalbos, graikų, latinų, turi ilgąsias ir trumpąsias 
.balses. Be to, ji gali turėti taip pat ir toninį ritmą, nes mūsų 
kalba turi kilnojamus kirčius (akcentus) įvairiose žodžio vietose. 
Tačiau mūsų dainų ritmas yra ankštai sujungtas su jųjų gaida ir 
nuo jos neatskiriamas. Del to ir reikia sutikti su musų dainų 
tyrėjais, Rhesa, Nesselmann’u, Bartsch’u, Kuršaičiu ir k., kurie 
sako, jog lietuvių tautinės dainos neturi nei metrinio nei toninio 
ritmo. Anot J. Gabrio (Lietuvių literatūros apžvalga, 1 d. 33 p.); 
„Mūsų dainos yra gimusios iš lūpų mūsų valstiečių vien dainuojant, 
ir pertai jų ritmas neatskiriamas nuo jų gaidos (melodijos); kiek¬ 
viena dainos eilė ankštai yra surišta su priderančia jai gaida, kuri 
pilnai užsibaigia dainos strofoje. Mes matome, jog tas pats žodis 
vienoj dainoj turi vieną kirtį, o kitoj — kitą, kas yra reikalinga dainos 
melodijai ir kas neatsitiktų, jei mūsų dainos tūrėtų tonišką ritmą.“ 

Tam ritminiam savotiškumui ryškiau išsiaiškinti, įsižiūrėkime 
į šias, Kietaviškių apylinkės daineles. 

šitos dainelės posmas, strofė, susideda iš keturių eilių: trijų 
trochėjo tripodijų — » — u ir ketvirtos tribrachio ir paionp 

(antibachijo) dipodijos i «-. Trochėjai sudaro ^/g taktus, 

o paiono (antibachijo) pėda — % taktą. Čia matome, jog žodžiai 
„broleliai vaikščiojo“, kurių gaida, pirmoje strofėje turi % 
taktų ritmą, antroje strofoje beatsikartoja ^/g takto ritmo gaida. 

Pavyzdžiui vėliak šios dainelės žodžiai „katra turi daug duk¬ 
relių“ giedasi ir 2/4 ir ritmo gaida: 

daug du-kre- lių, ka-tra tu - ri daug du-kre-Iių. 


Pagaliau dar vienas pavyzdys: 

Vai toli, toli u — ' u ; — u 

Mano senas tėvelis,- ' w u u — «j 

Vai toli, toli J o u ; — o 

Mano senas tėvelis. o — — u o — u 

Šitos keturių eilių strofės ritminė sudėtis yra įvairiausia. 
Dipodijos eina pakaitomis su tripodijomis. Pirmosios eilės pėdos 
yra amfibrachis ir trochėjus, antrosios — spondėjus, tribrachis ir 
trochėjus, trečiosios — tribachis ir trochėjus, ketvirtosios — jambas, 
daktilis ir chorejas. Žodžiai gi pirmosios ir antrosios eilių kar¬ 
tojasi trečioje ir ketvirtoje eilėse su kita ritmika. Vis tai sudaro 
iš ritmo labai įdomią gaidą: 

Pasak teisingo Nesselmann’o pastebėjimo, dainų skaitymas 
(scansio, deklamacija) nepriklausąs šiaipjau laikomų žodžiuose 
kirčių. Lietuvis pats darą skirstumą tarp muzikos ir žodžių kirčių. 

dainos tekstą kalbėdamas ne iš žodžio, bet iš muzikos kirčių, ir 
šitą skaitymo būdą vadinąs: „ant balso skaityt“; skaityti iš balso, 
t. y. iš gaidos (melodijos)*). Del to ir, negirdint arba neturint 
bent užrašytos gaidos, dainos ritminis metras labai sunku, tiesiog, 
negalima nustatyti. 

Taigi lietuvių 'tautinės dainos tuti savo ypatingą, savotišką 
gaidos ritmą, stovintį metrinio ir toninio ritmų tarpe. Jeigu atsi¬ 
tinka, kad kurioje nors strofės teksto eilėje esti perdaug arba 
per'maža skiemenų, dainininkai ir dainininkės moka labai sąmo¬ 
ningai, destis koks reikalas, ilgą laiką padalyti arba du trumpu 
laiku į vieną laiką sutraukti, nei pačios gaidos nei jos ritmikos 
nesuardant. 

Su dabartine muzika dažnai nesutinkąs frazių ir periodų 
darymas pareiųa nuo nevienodų, įvairių eilių (colum), nelyginant 
kaip takto kaitymasis nuo įvairių eilių pėdų**). Ir šituo atžvilgiu 
lietuvių tautinėse gaidose randame puikią simetriją. „Gaila tačiau, 
sako Čiurlionis, kad mūsų muzikų tarpe, pripratusių jau prie 2—4 
ir 8 taktų lyties (formos), maža tėra tų dainų sekėjų. Giliau 
įsiklausius, 3 ir 5 taktų išskirstymas ne tiktai nežeidžia ausies, bet 
turi dar savo paslaptingą grožybę, kuri turėtų pritraukti kompo¬ 
zitorius ir įkvėpti jiems naujų kurinių tąja lytimi“.***) Štai, pasak 
Malgunovo, nežiūrint, kad esąsis didelis muzikos kurinių skaičius, 
didesnė jų dalis stebinanti savo ritmo vienodumu. Dažniausiai 
atsitinką keturių pėdų eilės (colum), atitinkančios keturių pėdų 
eiles. Šitas ketvirtainis (kvadratinis) ritmas vyraująs. Žmonių 
dainos esančios ritmo atžvilgiu kur kas turtingesnės ir įvairesnės; 
jose nuolatai atsitinką mišrių lyčių (formų), kurie susidedu arba 
iš vienai vienos ritmo rūšies eilių (colum), išsižyminčių tiktai 
pėdų skaičiumi, arba iš tokių, kuriose kaitose trochėjo, daktilio, 
paiono ir joniko pėdos****). Kitoje vietoje tas pats Melgunovas 

*) Nesselfnann, litauische Volkslieder IX p. 

**) Kai kada ir anie septynių taktų periodai ir tt. pareina nuo ne¬ 
tikslaus gaidos užrašymo. Štai Nast’o (17—18 p.) iš Bartsch’o rinkinio 
No. 43 paduota daina taktu, turi galutinę pusnatą, kuri visai pritaikyti vo¬ 
kiškam vertimui, turinčiam čionai vieną skiemenį, atsako, tačiau lietuviškas 
tekstas turi po šita nata du skiemeniu. Tiesa, Nesselmann’o vokiškas ver¬ 
timas No. 376 čia turi taip pat du skiemeniu, bet čionai nėra gaidos. 

***) Sofija Čiurlionienė (Kymantaitė), Lietuvoje, 67 p. 

****) MejibryHOBT) 3jieMeHTapHbifi yMednuKi. MysuK. pnfMHKH. § 8. 46 p. 
(MaTepiajibi no MysbiKajibHofi pnTJvmK’fe, MocKBa 1907.) 

sako, kad žmonių gaidose jam nesą tekę pastebėti ritminių klaidų, 
kurios nuolatai atsitinką kompozitoriams*). Tatai visiškai bus 
teisinga sakant ir apie mūsų tautines gaidas. 

Nast’as yra pastebėjęs dar vieną lietuvių dainų gaidų savo¬ 
tiškumą, būtent, „prieštakčio retumą“. „Aiškiai matome, sako 
jis, jog lietuvių kalba prieštakčiui yra priešinga**)“. Plačiai šitą 
dalyką aptaręs, jis išveda, jog dažnesnis arba retesnis prieštakčio 
atsitikimas pareinąs nuo dažnesnio arba retesnio vienaskiemenių 
žodžių vartojimo. Gali tai kitose kalbose būti teisinga, tačiau 
anaiptol ne lietuvių tautinėse dainose. Šių laikų muzikoje tąkto 
pradžia skaitoma nuo vieno lig kito takto brūkšnelio; taktas vi- 
sumet ir visur prasideda sunkia arba tvirta takto dalimi. Kuriai 
nors kompozicijai prasidedant lengva arba silpna takto dalim), 
joms atitinkamas natas statomos prieš pirmojo ta^to brūkšnelį ir 
tokiame daikte vartojamas pasakymas „prieštaktis“ (Auftakt). Šituo 
atžvilgiu graikai turėjo visiškai kitonišką teoriją: šių laikų takto 
brūkšnelių jie nežinojo, taktas galėjo prasidėti ir silpna ir tvirta 
takto dalimi***). Tatai tinka ir lietuvių tautinėms gaidoms, nes 
graikų ritmika atitinka mūsų dainas. Del to ir prieštaktis gali 
būti joms nereikalingas. Šie pavyzdžiai tai išrodys. 

Šitos — iŠ Semeliškių apylinkės — dainelės pirmoji, antroji, 
ir ketvirtoji eilės yra jambo sutrumpintos (catalectum u - u — — v. 
tetrapodijos; trečioji taip pat sutrumpinta tetrapodija susidaro iš 


. Ibid. 4 p. 

**) Nast 15 p. 

Ambros, 104 p. Westphal, 245 ir 294 p. 














































/ 



paiono, anapesto if dviejų jambų, kurių paskutinių sutrumpintas 
— u — uu — u — o. Čia gana aišku, jog eilės, prasidedančios 
neakcentuotu skiemeniu, gali būti be prieštakčio. Šr — iš 
Kaišiadorių apylinkės — dainelė tai dar patvirtina ir išrodo, jog 
ir vienaskiemeniai žodžiai neturi jokios įtakos prieštakčiui vartoti. 

Pastebime, jog ir tolesnėse šitos dainelės strofėse yra viena- 
skiemenių žodžių. Apskritai imant, vienaskiemenių žodžių skaičius 
lietuvių dainose nėra toks, kaip vienam kitam atrodo. Prisižiūrint 
štai ir kitoms lietuvių gaidoms matyt, jog nereta esti ir sinkopių, 
labiausiai mišriuose taktuose. 

Taigi yra mūsų žmonių gaidose, kaip ir graikų, vadinamasis 
„anakruzis“, t. y., ritminis narys, kurio pradžioje prieš tvirtąją 
pėdos dalį stovi silpnoji pėdos dalis. Tačiau vadinti prieštakčiu 
jo negalime, nes jis esti ne tiktai gaidos pradžioje, bet ir tolesnėje 
jos eigoje.*) 

Dar atkartodami griežtai pažymime, jog visi tie su šių laikų 
muzika nederą reiškiniai nieku būdu nėra kažin kokios tai mūsų 
tautinių gaidų ydos arba netaisyklybės. Juk ir graikai savo 
Archilochą (680—640 prieš Kristui gimus), kuris visokius taktus 
ir metrus bejungdamas yra pasiekęs didelio gaidų įvairumo, gerbia 
laikydami graikų lyrikos įkūrėju ir tos šakos didžiausiu dailininku. 
Savo dailės kuriniuose įvairiems sielos jausmams — meilei, 
liūdesiui, džiaugsmui reikšti, imdavo jisai muzikalines priemones, 
kaip antai, turtingą ritminį judesį, posmų arba strofių sudėtį, iš 
žmonių dainų.**) Nelygios eilės (colum) duoda mūsų žmonių 
dainoms malonaus įvairumo. Mišrios eilių pėdos ir nuo jų par¬ 
einąs taktų kaitymasis saugo jas nuo ritminio nuobodumo, 

*) MejibryHOBi, SjiejvieHTapHbiH yųe6HHKT>i mysbiKajibH. phtmhkh 36 p. 

**) PIg. Niekei, 40 p. 

muzikinės monotonijos, kuri būtų ilgesnėse dainelėse neišvengiama. 
Visa tai sudėta taip gražiai, jog nė kiek nekenkiant gaidų (melo¬ 
dijų) eigai bei judesiui, suteikia joms ypatingą grožį ir ritminį 
švelnumą. Nėra tai kažin kokios kai kurių neteisingai tariamos klaidos, 
bet žmonių dainų dailės ypatybės, kuriose glūdi nuo paviršutinumo 
sauganti jas grožybė. Daugelis žmonių dainų, anot Brunier’o, tai 
„tikriausi tonų meno perlai“.*) Aukščiau paimtus pavyzdžius 
išnagrinėję, įsitikrinsime, jog, pasak Melgunov’o, ritmo turtingumu 
ir [įvairumu žmonių kuriniai viršyją visa tai, kas kompozitorių 
sukurta, ir jog T. M. Dostojevski’s teisingai sakąs: „Reikia tiktai 
nuimti viršutinę, uždėtą žievę ir labiau atsidėjus, arčiau ir be 
prietarų pažiūrėti į patį grūdą — ir kai kas pamatys žmonėse 
tokius dalykus, apie kuriąs ir manęs nebuvo. Ne daug tegali 
išmokyti žmones mūsų galvočiai. Dargi griežtai pasakysiu, 
priešingai: jie patys turi žmonių pasimokyti.“ Ir tikrai, sako 
toliaus Melgunov’as, griežtai reikią sakyti, jog galvočiai muzikininkai 
turį daug ko pasimokyti iš žmonių, tiek gaidų, tiek dar labiau 
ritmo.**) Taigi Noskovski’o nuomonė apie mūsų dainų ritmiką, 
jos skurdumą, pasirodo esanti visiškai paviršutinė, niekuo nepagrįsta. 

Katra takto rūšis, dvidalė ar tridalė, mūsų dainose viršyja, 
sunku tiksliai pasakyti. Viename arba kitame gaidų rinkinyje 
gali būti vienos arba kitos rūšies skaičius didesnis, tačiau iki 
dainas lig galo surašysiant dar labai toli, ir šis dalykas dar 
negreit bus galima griežtai išspręsti. Betgi tai, kad nuo eilių 
pėdų pareina taktų rūšis, rodosi iš tiesų taip esama. 

Kokio greitumo juda mūsų dainų gaidos arba, koks jų yra 
„tempo“, metronomu išmatuoti negalima. Šituo atžviligiu 
mūsų dainininkuose bei dainininkėse yra įsigalėjusi didėlė sub- 
jektinga laisvė. Dainelės jausmų turinio atjautimas valdo judesį 
ir nustato gaidos tempą. 

* -><■ 

* 

Muzika, pasak Gietmann’o, turi kaip formalę, taip ir idealę 
grožybę, ir patenkina šiemdviem žmogaus jausmam***). Taigi 
gaidos lytis (forma) turi sielą, kurijai duoda charakterio ir vertės 

*) I. \V. Brunier, das deutsche Volkslied (Leipzig 1914), 7, 9 p. 

**) MejibryHOBT., 3jieMeHTapHbiH yųpeČHHK-b MysbiK. phtmhkh. 3,4 p, 

***) Musik- Aestętik § 19. 13 p. 



ir jos gražumas pareina nuo jos visos įspūdžio. Prisižiūrėję mūsų 
tautinių gaidų formaliniai groži, susipažinkime su jų dvasia, su¬ 
teikiančia jų lyčiai (formai) gyvybę ir grožybę. Pirmiausia reikia 
atkartoti, kas Boeckel’io visiškai teisingai pasakyta, būtent: žmonių 
daina esąs dainavimas, kuris dainuoti skirtas, dainuojant ir atsi¬ 
radęs. Žodžio ir gaidos neperskiriama sandora parodanti, kad 
dainuojamasis dalykas yra žmonių daina*). Gaidos, tonacijos ir 
ritmikos įvairumas ankštame sąryšyje- su dainiaus jausmo reiš¬ 
kimais, sudaro lietuvių tautinių dainų charakterį arba būdą. Ka¬ 
dangi dainius, kaip jau išrodyta, yra kartu ir gaidos kompozitorius, 
tai turime teisės sakyti, jog dainos gaida yra tai prakilnus, tekste 
išreikštų jausmų pareiškimas. Pavyzdžiui imkime nors šias dvi — 
iš Kietaviškių apylinkės — gaidas, kuriose pirmiau pasakyta ryš¬ 
kiausiai išeina aikštėn. 

Ir dar viena — iš Rudziškių apylinkės gaida, kurioje dargi 
„bėrojo žirgelio“ žvengimas, nelyginant kokia plastika, dailiais 
gaidos žingsniais imituojamas. 


) Boeckel, 16 p. 

Poezija ritmika ir gaida (melodija) sudaro žmonių dainose 
dailės vienetą ir pilniausią visumą*). Taigi nuosakliai galima 
tvirtinti, jog tai, kas sakoma apie tekstą, atitinka ir gaidai. Bour- 
gaul-Decoudray, lietuvių tautines dainas charakterizuodamas; visai 
teisingai sako: jos turinčios charakterį, kuris toli esąs tiek’nuo 
gyvo džiaugsmo, tiek nuo gilaus liūdesio, jos reiškią paprastai 
tylų, romų linksmumą, arba jautrią, švelnią melancholiją**). 
Lietuvių tautinės dainos daugiausia lyrinės. „Jos poetiškai ap¬ 
dainuoja, sako Rhesa, meilės ir linksmybės atjautimą, vaizdiną 
ūkio gyvenimo laimę ir labai paprastu būdu rodo mums meilius 
šeimos narių ir giminių santykius. Švelnumas ir nuoširdumas 
tai savotiški lietuvių tautinių dainų pažymiai“***). Pagaliau, pasak 
Goethe’s, rimtas liūdesys apsiaučiąs šitas dainas. Meilė nėsanti 
čionai pasileidimo troškimai, bet rimtas, šventas gamtos jausmas, 
neištvirkusiam žmogui nurodąs, jog tame įstabiame sielos pa¬ 
linkime esama kažin ko dieviška ir aukšta. Taigi į;šitas dainas 
reikią žiūrėti kaipo ir į betarpiškai išėjusias iš žmonių, kurie daug 
arčiau stovį į gamtą ir tuo pačiu į poeziją, negu apsišvietėlė 
visuomenė. 

Tarp mūsų žmonių gaidų rasime rimtas ir lengvas, naiviškai- 
vaikiškai linksmas, jautriai širdingas ir liūdnas, žodžiu sakant, jose 
skamba žmogaus jausmų plačiausia skalė. Visi sielos poezijos 
jausmai, negalį kitaip prakalbti, susispiečia į tas trumpas, tačiau 
daug reiškiančias gaidas, ir suteikia joms idealią, aukštą vertę ir grožį. 

* * 

* 


*) Dainų gaidas (melodijas) užrašinėjant dažnai tekdavo pastebėti, 
jog Tetzner’io (54 p.) teisingai sakoma, lietuvių žodžiai ir gaida esą taip 
ankštai sujungti, jog jie beveik negalį teksto žodžius nedainuodami recituoti. 

**) Plg. Bartsch, I t. 7, XIX p. 

Rhesa, 324 p. 

Kadangi lietuvių tautinių gaidų tonacijos, ritmika ir kitos 
■i savotiškos ypatybės išaiškinamos graikų muzikos sistema ir rit¬ 
mika, tai kai kas galėtų ir pamanyti, jog lietuviai savo muzikos 
bei ritmikos sistemą yra pasiskolinę iš graikų. Tačiau, turint gal¬ 
voje lietuvių indų-germaninė kilmė, jų arčiausia kalbos gimi- 
nysta su sanskritų, reikėtų, rodos, pirmojo lietuvių gaidų šaltinio 
indų muzikoje ieškoti. Paduodame, nors ir ne galutiniam šio 
dalyko išrodymui, iš „Atharva-Veda“ senovinės indų muzikos 
rečitativo-gaidą, kurį garsingas muzikos tyrėjas O. Fleischer’is 
savo „Neumenstudien“ — 1. 51 p. — yra paskelbęs, ir kurios 
senų seniausia kilmė dabar tebėsančiu žodžio padavimu laiduojama. 
Su stovinčia po jos, iš Neries apylinkės (Čiobiškio par. Vilniaus 
gub.), lietuvių gaida ją palyginę, pamatysime, kad šių dviejų 
melodijų esama gana aiškaus pagrindinių bruožų panašumo. 

Iš vieno apie indų muziką persų rašto, kuris yra išvertas 
garsingo orientalisto Tychsen’o, neabejotinai matyti, kad indų muzi¬ 
kos mokslo pažinta tos pačios oktavių rūšys, kurios graikų muzikoje 
ir krikščionių ritualiniuose giedojimuose stovi vyriausioj vietoj.*) 
Taigi, istorinius lietuvių santykius su graikais palikdami istorijos 
tyrėjams, galime tačiau ne be pagrindo spėti, kad lietuvių muzi- 


*) Ambros, 486 p. 

Apie tAutines ir tt. 

kaliniai pagrindai yra gauti iš savo senovinės tėviškės ir kad jų 
muzikos ūgio eita savotiškais keliais.*) 

Ar šiaip ar taip, lietuvių tautinės gaidos, artimos senovės 
graikų muzikai, turi savyje tiek įdomių dalykų, kad be abejojimo, 
jų mokslinis tyrimas gali ir graikų muzikos sistemai daug šviesos 
suteikti. Kaip jau pasakyta, apie muziką, prieš išrandant gaidų 
sistemą, teturime neaiškias žinias. Gyvi pavyzdžiai, kuriu būdu „ 
žmonės vartoja įvairiais tonacijas, gaidų ritmiką ir tt., tai turtin¬ 
giausia medžiaga išaiškinti daugeliui neaiškių dalykų tiek senovės 
graikų, tiek ir visuotinės muzikos istorijoje. O kadangi žmonių 
kūrybos dėsniai yra normalios tikrenybės dėsniai, ir jie galima 
palyginti su gamtos dėsniais, nuo kurių dailė neturi teisės atsi¬ 
sakyti, tai visiškai teisingai mano J. W. Brunier savo rašinyje 
„Das deutsche Volkslied“; „Tiesa sakant, ir šių laikų mūsų mu¬ 
zikai galėtų kai kada naudingai iš žmonių dainų pasimokyti! Kuo 
yra tarmės kalbai, tuo žmonių daina turėtų būti tonų menui, 
būtent, neišsenkamas, amžinai naujas šaltinis“. Ir mūsų Čiurlionis 
tikėjosi, jog ateisiąs laikas, kada mūsų kompozitoriai atidarysią 
•tą užburtą viešpatiją ir, semdami iš tų turtų savo įkvėpimą, at¬ 
rasią širdyje senai nejudintas stygas, ir tuomet visi geriau suprasią 
save, nes būsianti tai tikra lietuvių tautos muzika.**) Metas ir 
tikras reikalas būtų tai muzikams įsistebėti, nes, rodosi, Melgu- 
novas neklysta sakydamas: „Matyti, mes gyvename muzikos anar¬ 
chijos laikais. Muzikai dažnai ima visiškai niekinti gaidą. Ieško¬ 
dami harmoninių efektų, muzikai klaidžioja ritmikoje. Visokias 
gudrybes beprasimanydami, kad kiiriuo nors būdu pasirodytų 
originalūs, naujesnieji muzikai sienų nebežino. Niekais verčiami 
dargi klasiniai rfiuzikos kuriniai, kuriuose harmonija, ritmas ir 
gaida visada esti didelio darnumo. Be šitų trijų elementų nėra 
ir muzikos.“***) Mūsų žmonių gaidos tikrai gali būti mūsų 
muzikams „amžinai naujas šaltinis“ jų įkvėpimui ir temoms mūsų 
tautos muzikai kurti. 

*) Ambros’o „Geschichte der Musik“- įžangoje — XXVII p. — pastebima, 
kad ir dažnai jis esąs išreiškęs nuomonę, jog kai kurie arabų, persų ir indų 
muzikos savotiškumai esą pasisavinti iš graikų muzikos, tačiau esąs ir prie¬ 
šingos nuomonės ir abejojąs, ar šitas pasisavinimas nėjęs atžagariai, t. y., 
gal ir graikai skolinęsis tuos savotiškumus iš arabų, persų ir indų. i 

**) S. Čiurlionienė (Kymantaitė) Lietuvoje, 63 p. 

*^*) Marepiajibi h HCJi'feAOBania no MsyneniK) napoAHon ntcnn n MysbiKM, ! 
MocKBa 1906. I. T. 374 p. 

\g'są savo kompozito duodąs 

ich muss dich lassen rnonių ainelės „Insbruck, 

šfšai muzikos genijus ^ pasakęs 

Mūsų tautinės gaidos, . -i^>* utų jas girdėjęs, 

nepaprastą jėgą bei gab„^ fai^hra autos ailės kūrybai 
perlai, kuriais mes gėr-.į.--’ ir puikiausi muzikos 

aaiiVr^. Padaliau iosit^ nelietuvius didžiuotis 

S ‘ kur aT^."' "* P“'"' .nors Ir mažos, 

f dailės dėsnis; 

„ne didybėje esti grožis, bet grožyje — didybė.“ 

„švyturio“ B-vė yra , ^usi šiuos kūrinius; 

1. Lietuvos Himnas, vienaii balsu i su fortepijonu 

2. Tautiški šokiai: Suktinis,‘JašĘj 

,3. „ „ Kepurinė, Uui 

4. Keturi suktiniai: vaikams, siai 
visiems kartu; 

5. „Pasaka“, fortipijonui skambiniti. 

'6. S Liaudies l>ainos, fortipijomui skambinti. 

7. Tai ne margi sakalėliai, lietuvių, lenkų ir rusų 
kalbomis vienam balsu' su 'fortepijonu; 

8. Liaudies dainos, mišrių ba lsų chorui (8 sąsiuviniai): 

I. Eisiu į girelę — L7i, ui, ui. Dieve, 

II. Aš pas tėvelį — Močiute mano, 

III. Mergvakario daina — Ei, tėveli, tėveli, 

IV. Aš toli nuleista — Tris dienas (dzūkų), 

V. Močiute, miego noriu — Ei, varge, varge, 

VI. Kad aš buvau mergelė — Ir atlėkė sakalėlis, 

VII. Oi, tu lakštingėle — Vanagėlis tupėjo, 

VIII. Balnok, tarne, žirgą — Gerkim, broliukai; 

9. Gailesčio giesmė, tribalsiui chorui, bažnytinė giesmė; 

10. „Asperges me“, trims balsams su organais; 

11. Lakštutė, dainų rinkinėlis pradedamajai mokyklai. 

Rengiami spaudai ir kiti jo kūriniai 
Be to „Švyturio“ B-vė turi sandelyje ir kitų a 
muzikos kūrinių. 

Su užsakymais reikia kreiptis j 

„Švyturio“ B-vę, Kaune, Miško gat. 

Telef. Nr. 232. 

AdVesas telegramoms: Kaunas Švyturiui. 



OTTO v. MAUDCRODE, TILSIT. 
























